bluuebunny/crossref_metadata_2025 huggingface dataset:
Μοντελοποίηση διαπεριφερειακών συστημάτων μεταφορών με χρήση ανάλυσης σύνθετων δικτύων και στατιστικής μηχανικής
Authors: Τσιώτας Δημήτριος
Published: August 2021

Η διδακτορική διατριβή εξετάζει το θεωρητικό και εμπειρικό υλικό της Ανάλυσης των Σύνθετων Δικτύων και της Στατιστικής Μηχανικής που καθίσταται αξιοποιήσιμο στην έρευνα των χωρικών συστημάτων επικοινωνιών και προχωρά στη διαμόρφωση ενός μεθοδολογικού πλαισίου για τη μελέτη των χωρικών δικτύων και ειδικότερα για τη μοντελοποίηση των διαπεριφερειακών μεταφορικών συστημάτων. Η δομή της διατριβής διαρθρώνεται σε τρία μέρη: Στο πρώτο μέρος παρουσιάζεται το θεωρητικό υπόβαθρο στο οποίο δομείται η προτεινόμενη μεθοδολογία. Ειδικότερα, περιγράφεται το πλαίσιο του νεοσύστατου επιστημονικού τομέα της Ανάλυσης Σύνθετων Δικτύων, παρουσιάζονται τα δίκτυα μεταφορών στην Ελλάδα που μελετούνται, παρέχονται οι βασικές έννοιες, τα μέτρα, τα ποσοτικά μεγέθη και τα θεωρητικά υποδείγματα που χρησιμοποιούνται στην ανάλυση των χωρικών δικτύων και πραγματοποιείται επισκόπηση της εμπειρικής έρευνας στα χωρικά δίκτυα και ειδικότερα στα δίκτυα μεταφορών.Στο δεύτερο μέρος παρουσιάζεται η μεθοδολογία που προτείνεται για την ολοκληρωμένη μελέτη των χωρικών δικτύων και τη μοντελοποίηση των διαπεριφερειακών συστημάτων μεταφορών. Η προτεινόμενη μεθοδολογία αποσκοπεί στην οργάνωση και την τυποποίηση των διαδικασιών και των μεθοδολογικών ερωτημάτων που καλείται να διαχειριστεί ο ερευνητής κατά τη μελέτη των χωρικών δικτύων, συνιστώντας ένα ολοκληρωμένο πλαίσιο ποσοτικής ανάλυσης των συστημάτων χωρικής αλληλεπίδρασης. Περαιτέρω, προτείνεται ένας νέος δείκτης μέτρησης κεντρικότητας που είναι εμπνευσμένος από την ενεργειακή Φυσική και ενσωματώνει από κοινού δομική πληροφορία και πληροφορία ροών. Τέλος, στο τρίτο μέρος της διατριβής πραγματοποιείται εφαρμογή της προτεινόμενης μεθοδολογίας στα διαπεριφερειακά δίκτυα μεταφορών της Ελλάδας, εξετάζοντας τις περιπτώσεις του εθνικού διαπεριφερειακού δικτύου οδικών μεταφορών (GRN), του εθνικού σιδηροδρομικού δικτύου (GRAN), του διαπεριφερειακού δικτύου των ημερησίως μετακινουμένων με σκοπό την εργασία (δίκτυο commuting – GCN), του δικτύου ακτοπλοϊκών μεταφορών (GMN) και του δικτύου αεροπορικών μεταφορών εσωτερικού (GAN). Η αξιολόγηση των αποτελεσμάτων πραγματοποιείται υπό το πρίσμα της Θεωρίας Δικτύων και της Περιφερειακής Οικονομικής, αναδεικνύοντας γενικά τη σημασία της συνθετικής προσέγγισης ως αναλυτική οπτική και νοοτροπία έρευνας, καθώς και την αποτελεσματικότητα της χρήσης της Ανάλυσης των Σύνθετων Δικτύων στη μοντελοποίηση των χωρικών και ειδικότερα των διαπεριφερειακών μεταφορικών συστημάτων.
Ανοσοϊστοχημική διερεύνηση σε δερματικές βιοψίες από εξανθήματα ασθενών κατά τη διάρκεια θεραπευτικής κρίσης ύστερα από τη χορήγηση υπεραραιωμένων και δυναμοποιημένων διαλυμάτων
Authors: Κεδηκγιάννη-Αντωνίου Αικατερίνη
Published: August 2021

Στην παρούσα μελέτη επιχειρήσαμε να διερευνήσουμε μεταβολές σε ιστικό επίπεδοσε 30 ασθενείς με ψωρίαση κατά την έναρξη της αγωγής με ομοιοπαθητικάφάρμακα. Αξιολογήθηκαν δείγματα πολλαπλών βιοψιών προ και κατά τη θεραπείατόσο σε ιστολογικές τομές αιματοξυλίνης-ηωσίνης όσο και με ιστοχημική χρώσηGiemsa προς ανάδειξη των μαστοκυττάρων καθώς και με ανοσοϊστοχημική χρώσηπρος σημανση των αντιγονοπαρουσιαστικών κυττάρων Langerhans τηςεπιδερμίδας. Με την έναρξη της θεραπείας παρατηρήθηκαν έντονες αλλοιώσειςνέκρωσης –αποστηματοποίησης, κινητοποίηση πολυμορφοπυρήνωνλευκοκυττάρων και μονοπυρήνων λευκοκυττάρων και αύξηση τωναντιγοπαρουσιαστικών κυττάρων και των μαστοκυττάρων. Οι παρατηρήσεις αυτέςενισχύουν την ικανότητα επίδρασης των ομοιοπαθητικών φαρμάκων στουςφλεγμονώδεις κυτταρικούς πληθυσμούς του ανθρώπινου οργανισμού.
Η επίδραση των ιογενών ηπατίτιδων και της θεραπείας με ιντερφερόνη Α στην αρτηριακή σκληρότητα, τη λειτουργικότητα του ενδοθηλίου και τις πρώιμες δομικές διαταραχές των αρτηριών
Authors: Μπάου Αικατερίνη
Published: August 2021

Εισαγωγή: Ο σκοπός της παρούσας μελέτης ήταν να εκτιμήσει την επίδραση των παθήσεων του ήπατος, στην αορτική σκληρότητα, τα ανακλώμενα κύματα, την ενδοθηλιακή λειτουργία και το πάχος έσω-μέσου χιτώνα των καρωτίδων. Επιπλέον, μελετήθηκε η επίδραση της θεραπείας με ιντερφερόνη Α σε ασθενείς με ηπατίτιδα C στους ανωτέρω δείκτες.Μέθοδοι: Στη μελέτη συμμετείχαν και μελετήθηκαν συνολικά 221 άτομα, όπου μετρήθηκαν η ταχύτητα του σφυγμικού κύματος (PWV), δείκτες ανάκλασης των κυμάτων με τονομετρία, η αγγειοδιαστολή της βραχιόνιας αρτηρίας εξαρτώμενη από τη ροή (FMD) και πάχος καρωτίδων έσω-μέσου χιτώνα (ΙΜΤ), καθώς επίσης και ορμόνες του λιπώδους ιστού (λεπτίνη, αδιπονεκτίνη, ρεσιστίνη), ηπατικά ένζυμα, C-αντιδρώσα πρωτεΐνη και ινωδογόνο. Στην υπομελέτη της θεραπείας με ιντερφερόνη Α, μελετήθηκαν 12 ασθενείς με ηπατίτιδα C και 12 άτομα ως ομάδα ελέγχου και μετρήθηκαν πριν την έναρξη θεραπείας στους 3, 6 12 και 15 μήνες, μετρήθηκαν η ταχύτητα του σφυγμικού κύματος (PWV), δείκτες ανάκλασης των κυμάτων με τονομετρία, η αγγειοδιαστολή της βραχιόνιας αρτηρίας εξαρτώμενη από τη ροή (FMD) και πάχος καρωτίδων έσω-μέσου χιτώνα (ΙΜΤ).Αποτελέσματα: To PWV παρουσίαζε σημαντική αύξηση στους ασθενείς με λιπώδη διήθηση του ήπατος 8.23±1.3 m/s σε σχέση με την ομάδα ελέγχου 6.91±1.3 m/s, (p<0.01), ενώ στην πολυπαραγοντική ανάλυση η παρουσία του λιπώδους ήπατος, οι τιμές της λεπτίνης και του ουρικού οξέος αποτελούσαν ανεξάρτητους παράγοντες συσχέτισης του PWV, δεν παρατηρήθηκαν σημαντικές διαφορές μεταξύ των δύο ομάδων στα ανακλώμενα κύματα και τις κεντρικές πιέσεις, ενώ οι ασθενείς με λιπώδη διήθηση παρουσίαζαν μείωση του FMD 1.92±0.44% σε σχέση με την ομάδα ελέγχου 4.82±0.46%, p<0.0001, οι τιμές του FMD συσχετίζονταν πολυπαραγοντικά με την αδιπονεκτίνη, και αύξηση του ΙΜΤ 0.79±0.17mm έναντι 0.67±0.13mm της ομάδας ελέγχου, p=0.01. To PWV ήταν αυξημένο σε ασθενείς με ηπατίτιδα Β 8±1.1 m/s και C 8±2.1 m/s, σε σχέση με την ομάδα ελέγχου 6.91±1.3 m/s, p<0.001 ενώ δεν παρατηρήθηκαν διαφορές στα ανακλώμενα κύματα και στις κεντρικές πιέσεις, οι τιμές του PWV συσχετίστηκαν πολυπαραγοντικά με τις τιμές της λεπτίνης. Το FMD παρουσίασε μείωση στις ηπατίτιδες σε σχέση με την ομάδα ελέγχου (HCV: 2.5±2.5%, HBV: 2.3±2.2%, control: 4.82±0.46%, P=0.001 και P<0.01), χωρίς στατιστική διαφορά το ΙΜΤ. Οι ασθενείς που έλαβαν θεραπεία με ιντερφερόνη Α παρουσίασαν διαφορά με την ομάδα ελέγχου σε διάστημα 15 μηνών, στη συστολική αρτηριακή πίεση (αορτική και περιφερική) (p<0.05), η οποία φαίνεται να ελαττώνεται με την χορήγηση θεραπείας.Συμπεράσματα: Το λιπώδες ήπαρ, και οι ηπατίτιδες Β και C σχετίζονται με αυξημένη αορτική σκληρότητα και ενδοθηλιακή δυσλειτουργία, επιπλέον, το λιπώδες ήπαρ σχετίζεται και με δομικές διαταραχές των καρωτίδων. Η θεραπεία με ιντερφερόνη φαίνεται να δρα μόνο στην συστολική αρτηριακή πίεση.
Three essays on causality
Authors: Μπούρας Χρήστος
Published: August 2021

Nowadays, Granger causality tests are standard tools to investigate causal relationships between financial and economic time series. Econometric advances in the field have shown that the causal relationship between two variables is not invariant to the integration and cointegration properties of the processes nor the relevant information that is available and included in the analysis. Hence, various notions of Granger non-causality are developed in the context of linear bivariate or multivariate stationary or nonstationary discrete time processes. Several of these causality concepts are reviewed in this thesis. Their extended concept is contrasted to the standard Granger causality concept. A wide range of causality tests have been used to investigate the independence between the second moments of the time series. There is currently much interest in testing causality-in-variance by policy makers, portfolio managers, and academic researchers. […]
Ανάπτυξη αυτόματων μικρο-τεχνικών προκατεργασίας δείγματος για τον προσδιορισμό μολύβδου και υδραργύρου με συνδυασμένες αναλυτικές τεχνικές
Authors: Μητάνη Κωνσταντίνα
Published: August 2021

Με βάση τα πειραματικά δεδομένα της Διδακτορικής διατριβής προκύπτουν τα παρακάτω:1) Στην πρώτη πειραματική εργασία αναπτύχθηκε μια απλή και γρήγορη μέθοδος για την προσυγκέντρωση και τον προσδιορισμό μετάλλων με τη μικροτεχνική DLLME, σε συνδυασμό με την τεχνική FAAS. Στη μελέτη αυτή χρησιμοποιήθηκε, για πρώτη φορά, ως διαλύτης εκχύλισης, οργανικός διαλύτης ελαφρύτερος του νερού, όπως η DIBK, διευρύνοντας έτσι το σύνολο των διαθέσιμων αποτελεσματικών διαλυτών. Μελετήθηκε και σχεδιάστηκε ένα πρωτότυπο σύστημα προώθησης υγρών, το οποίο επιτρέπει την εν σειρά προώθηση μικρο-ποσοτήτων, διαλυτών ελαφρύτερων του νερού στη FAAS. 2) Στην δεύτερη πειραματική εργασία προτείνεται μια νέα αυτόματη μέθοδος μικροεκχύλισης υγρού -υγρού, το οποίο βασίζεται στην πλατφόρμα «σταγόνα σε έμβολο», χρησιμοποιώντας μια διάταξη SIA-LAV για τον προσδιορισμό μετάλλων σε συνδυασμό με την τεχνική FAAS. Για το σκοπό αυτό, κατασκευάστηκε και βελτιστοποιήθηκε ένας θάλαμος μικροεκχύλισης ροής, ο οποίος προσαρμόστηκε σε μία θύρα της βαλβίδας πολλαπλής επιλογής του συστήματος SIA. 3) Στην τρίτη πειραματική εργασία προτείνεται ένα νέο και ευέλικτο αυτόματο σύστημα εκχύλισης υγρού-υγρού, το οποίο βασίζεται στην εκχύλιση με αντιρροή σε συνδυασμό με την τεχνική FAAS για την προσυγκέντρωση και τον προσδιορισμό τοξικών μετάλλων. Η εκχύλιση βασίζεται στην αντίθετη ροή της υδατικής και της οργανικής φάσης, η οποία πραγματοποιείται σε ένα νέο ειδικά κατασκευασμένο θάλαμος μικροεκχύλισης (Extraction Chamber, EC) αντιρροής. Ο προτεινόμενος αυτός θάλαμος είναι κατάλληλος για χρήση οργανικών διαλυτών είτε ελαφρύτερων είτε βαρύτερων του νερού. 4) Στην τελευταία πειραματική μελέτη αναπτύχθηκε για πρώτη φορά ένα πρωτότυπο, πλήρως αυτοματοποιημένο σύστημα HS-SDME, το οποίο βασίζεται στην πλατφόρμα LIS για τον προσδιορισμό ανόργανου υδραργύρου, μέσω της επιτόπου παραγωγής ψυχρού ατμού υδραργύρου σε συνδυασμό με την τεχνική ETAAS. Στο προτεινόμενο σύστημα πραγματοποιείται ανάμιξη του δείγματος και του αναγωγικού αντιδραστηρίου εντός της σύριγγας, με αποτέλεσμα την απελευθέρωση των πτητικών ατμών υδραργύρο. Στο προτεινόμενο σύστημα, εφαρμόστηκαν για πρώτη φορά συνθήκες ελαττωμένης πίεσης σε LIS σύστημα για την αποτελεσματικότερη απελευθέρωση των ατμών του υδραργύρου.
Cross-layer resource allocation for video transmission over wireless multi-access networks
Authors: Κάτσενου Αγγελική
Published: August 2021

Η μετάδοση βίντεο σε δίκτυα πολλαπλής πρόσβασης είναι ένα θέμα με πολλές ερευνητικές προκλήσεις. Σε αυτό το ερευνητικό θέμα πρέπει να ικανοποιηθούν οι απαιτήσεις για την καλύτερη δυνατή ποιότητα βίντεο και τη φειδωλή διαχείριση των περιορισμένων πόρων του δικτύου. Στην παρούσα διατριβή προτείνουμε ένα διαστρωματικό πλαίσιο διαχείρισης πολλαπλών κόμβων που λαμβάνει υπόψη το Φυσικό Στρώμα, το Στρώμα Ζεύξης Δεδομένων και το Στρώμα Εφαρμογής του δικτύου πολλαπλής πρόσβασης. Λαμβάνουμε υπόψη ότι κάθε κόμβος μπορεί να έχει ανάγκη διαφορετικού ρυθμού κωδικοποίησης της πηγής. Αυτό οφείλεται κυρίως στην καταγραφή σκηνών διαφορετικού περιεχομένου και διαφορετικής δραστηριότητας που έχει ως αποτέλεσμα διαφορετικά χαρακτηριστικά συσχέτισης ρυθμού-παραμόρφωσης. Επιπροσθέτως, διαφορετικά τμήματα της ακολουθίας βιντεο έχουν διαφορετικό αντίκτυπο στη συνολική παραμόρφωση και συνεπώς έχουν διαφορετικές απαιτήσεις πόρων. Επιπλέον, στα δίκτυα πολλαπλής πρόσβασης η μετάδοση του κάθε κόμβου έχει άμεσο αντίκτυπο στη μετάδοση των άλλων κόμβων λόγω παρεμβολής. Συνεπώς, λόγω παρεμβολής υποβαθμίζεται και η τελική ποιότητα του βίντεο. Οι παραπάνω παράγοντες, καθώς και τις χρονικά μεταβαλλόμενες απαιτήσεις πόρων μας οδηγούν στο να προτείνουμε μια κοινή κατανομή των πόρων του δικτύου οδηγούμενη από το στόχο της βελτίωσης της λαμβανόμενης ποιότητας βίντεο. Για την κατανομή των πόρων σε όλους τους κόμβους χρησιμοποιούνται κριτήρια από τη θεωρία Παιγνίων, καθώς και κριτήρια που χρησιμοποιούνται γενικά στα ασύρματα δίκτυα. Κάθε κριτήριο παρέχει μια λύση βέλτιστη κατά Pareto, η οποία όμως έχει διαφορετικό ισολογισμό ποιότητας/ισχύος/δικαιοσύνης. Οι ισολογισμοί αυτών των τριών διαφορετικών εννοιών μελετούνται στα πλαίσια αυτής της διατριβής. Συνοψίζοντας τη συνεισφορά της διατριβής στο ερευνητικό πεδίο της διαστρωματικής κατανομής πόρων σε δίκτυα πολλαπλής πρόσβασης καταλήγουμε στα παρακάτω κύρια σημεία: (ι)Χρήση της θεωρίας Παιγνίων στην εισαγωγή προτεραιοτήτων στην κατανομή πόρων σχετικών με την καταγραφόμενη κίνηση. (ii) Αποδοτική ανακατανομή πόρων σε δυναμικά μεταβαλλόμενα περιβάλλοντα. (iii) Διαχείριση παρεμβολής προγραμματίζοντας τη μετάδοση των κόμβων χρονικά με ταυτόχρονη κατανομή πόρων στο πρόβλημα βελτιστοποίησης. (iv) Ταυτόχρονη βελτίωση της ποιότητας και έλεγχος ισχύος με τη χρήσης της λύσης διαπραγμάτευσης του Nash βασισμένη σε μια συνάρτηση ωφέλειας με χρέωση. (v) Εφαρμογή άνισης προστασίας σφάλματος στη διαστρωματική κατανομή πόρων.
The vicissitudes of victorian masculinity
Authors: Πυργέρου Μαρία
Published: August 2021

Victorian canonical realist fiction was presumably the means of representing dominant ideological conventions especially those related to gender roles and norms. This dissertation argues that fictional bachelor figures evaded the contemporary construction of normative manhood, veering away from traditional masculine prerogatives, thus disrupting the cultural ideal of bourgeois domesticity which was part of the imperialist and industrialist expansion of the Anglo-Saxon world. Contemporary theoretical research in psychoanalysis and gender theory deconstructs what patriarchal ideology had so carefully constructed in terms of normative concepts of gender roles and relations. In my dissertation I contend that from the point of view of Jacques Lacan’s psychoanalytic concepts and Judith Butler’s insights into gender theory, Victorian bachelor figures are unrepresentable as masculine subjects within Victorian ideology as they do not fulfill their cultural gender objectives. In order to establish this thesis, I will deconstruct the representation of the figure of the bachelor as a masculine subject in the way/s he is “interpellated” both in dominant patriarchal ideology and in the realist texts which attempt to represent him. My analysis, then, aims to unravel the means by which the realist text can be read as subversive especially with regard to the representation of bachelor figures as transgressive masculine subjects functioning within the prescriptive politics of patriarchy. In this light, my reading of Emily Bronte’s Wuthering Heights, W.M. Thackeray’s Vanity Fair, Henry James’s Roderick Hudson and Oscar Wilde’s The Picture of Dorian Gray will demonstrate that the representation of the bachelor heroes’ subjectivities is elusive and undecidable because, a part of it, is never fully realized, expressed or articulated. As such, these subjectivities constitute a linguistic and thus representational gap, an omission which, in turn, reveals the inability of dominant ideology to represent what is deviant, different or incoherent
Σύνθεση νέων πυρανοζυλοαμιδικών και φουρανονουκλεοζιτικών αναστολέων της φωσφορυλάσης του γλυκογόνου και των ριβονουκλεασών ως εν δυνάμει αντιδιαβητικοί και αντικαρκινικοί παράγοντες
Authors: Παρμενοπούλου Βανέσα
Published: August 2021

Η φωσφορυλάση του γλυκογόνου είναι το ένζυμο κλειδί, το οποίο διαδραματίζει καθοριστικό ρόλο στην αποικοδόμηση του γλυκογόνου. Εξαιτίας του κρίσιμου ρόλου της στο μεταβολισμό του γλυκογόνου και την ομοιόσταση γλυκόζης,το ένζυμο αποτελεί στόχο για τον υποβοηθούμενο από τη δομή σχεδιασμό αντιυπεργλυκαιμικών αναστολέων. Καθώς η γλυκόζη είναι ο φυσιολογικός αναστολέας του ενζύμου, πλήθος αναλόγων γλυκόζης έχουν σχεδιαστεί, συντεθεί και αξιολογηθεί για τη βιοδραστικότητά τους έναντι στο ένζυμο. Με βάση τα δεδομένα αυτά, και έπειτα από υπολογιστική σάρωση της βιβλιοθήκης μικρών μορίων Zinc,σχεδιάστηκαν και αξιολογήθηκαν 1888 N-ακυλο-β-D-γλυκοπυρανοζυλαμίνες (β-D-Glc-NHCO-R) από τις οποίες συντέθηκαν έξι με διαφορετικούς υποκαταστάτες (R).Τα νέα μόρια στη συνέχεια αποτιμήθηκαν βιολογικά. Με βάση τα αποτελέσματα αυτά, αντικαταστάθηκε ο σύνδεσμος NHCO από τον μακρύτερο NHCONHCO ώστε να διερευνηθούν οι αλληλεπιδράσεις των νέων μορίων, που θα έφεραν τους ίδιους υποκαταστάτες, σε σχέση με τα μητρικά.Οι ριβονουκλεάσες (RNases) είναι ενδονουκλεάσες και εξωνουκλεάσες οι οποίες ελέγχουν μεταμεταγραφικά τον πληθυσμό του RNA στα κύτταρα. Οι RNases και συγκεκριμένα η RNase A, έχουν αποδειχθεί ότι αποτελούν ένα καλό μοντέλο για τη μελέτη της πρωτεϊνικής δομής, αναδίπλωσης και σταθερότητας καθώς και της ενζυμικής κατάλυσης. Την τελευταία δεκαετία ομόλογα της υπεροικογένειας των RNΑασών έχουν βρεθεί να εμπλέκονται στην εκδήλωση πολλών νόσων. Για το λόγο αυτό, οι πρωτεΐνες αυτές αποτελούν φαρμακευτικούς στόχους για το σχεδιασμό αναστολέων που θα καταστέλλουν τη δραστικότητά τους, περιορίζοντας τις παθολογικές τους δράσεις. Με βάση τα δεδομένα αυτά και θέλοντας να μελετήσουμε την επίδραση της απόστασης μεταξύ του σακχάρου και της βάσης νέων τροποποιημένων νουκλεοζιτών στη βιοδραστικότητα του ενζύμου, συντέθηκαν τριάζολο ριβοφουρανονουκλεοζίτες με ποικίλλες βάσεις καθώς και οι αντίστοιχες ουριδίνες που έφεραν τις ίδιες βάσεις. Επιπλέον, δεδομένου ότι η 5-θέση της πυριμιδίνης είναι δεκτική στην εισαγωγή ομάδων, διερευνήθηκαν οι περιορισμοί στο μέγεθος κάθε νέας χημικής ομάδας, που εισήχθη στη συγκεκριμένη θέση. Ως συνέχεια της κατεύθυνσης αυτής αλλά και έχοντας ως στόχο το σχεδιασμό αποτελεσματικότερων αναστολέων του ενζύμου, προέκυψε η μετέπειτα σύνθεση ενός ριβονουκλεοζίτη με δύο βάσεις στη δομή του, δικέφαλος νουκλεοζίτης.
Συγκριτική μελέτη περιφερικών νευρικών αποκλεισμών με χρήση δύο διαφορετικών τεχνικών
Authors: Σταυράτη Μαγδαληνή
Published: August 2021

Σκοπός: Η μασχαλιαία προσέγγιση έχει ευρεία απήχηση ως προς τον αποκλεισμό του βραχιονίου πλέγματος, είτε με χρήση υπερήχων, είτε με νευροδιέγερση. Ο σκοπός της μελέτης μας ήταν να συγκρίνουμε τις δύο μεθόδους ανίχνευσης, όσον αφορά τον χρόνο έναρξης, την ποιότητα, τη διάρκεια του αποκλεισμού, την μετεγχειρητική αναλγησία και τις επιπλοκές. Υλικό-Μέθοδος: Η μελέτη μας ήταν προοπτική, τυχαιοποιημένη, μονή τυφλή. Έλαβε χώρα στο τριτοβάθμιο πανεπιστημιακό νοσοκομείο Αλεξανδρούπολης σε ασθενείς, που χρειάσθηκαν εγχείρηση άνω άκρου. Συνολικά τυχαιοποιήθηκαν 122 ασθενείς κατάταξης ASA I-III, προγραμματισμένοι για μασχαλιαίο αποκλεισμό, είτε με υπέρηχο ή με νευροδιεγέρτη. Απ' αυτούς τελικά, ογδόντα εννέα ασθενείς συμπλήρωσαν τα κριτήρια και αναλύθηκαν για την έρευνα. Η στατιστική ανάλυση των στοιχείων των ασθενών, έγινε με την χρήση του προγράμματος SPSS 16.0 (SPSS Inc, IBM Chicago, IL, ΗΠΑ).Αποτελέσματα: Τα κύρια αποτελέσματα που αξιολογήθηκαν ήταν ο χρόνος μέχρι την έναρξη αναισθησίας, ο οποίος ήταν κατά μέσο όρο έξι λεπτά λιγότερος στην ομάδα της υπερηχογραφικής ανίχνευσης, ο αριθμός τσιμπημάτων με βελόνη για τον αποκλεισμό που ήταν περισσότερα για την ομάδα του νευροδιεγέρτη και ο πλήρης αισθητικός και κινητικός αποκλεισμός που εμφανίστηκε συχνότερα στην ομάδα των υπερήχων. Όλα τα παραπάνω ήταν στατιστικά σημαντικά (p<0.05). Το ποσοστό επιτυχίας (p=0.06) και η πιθανότητα αναρρόφησης αίματος (p=0.49) συγκρίθηκαν ανάμεσα στις ομάδες χωρίς να σημειωθεί όμως στατιστικά σημαντική διαφορά. Συμπεράσματα: Η χρήση υπερήχων για τον αποκλεισμό του βραχιονίου πλέγματος με μασχαλιαία προσπέλαση σε σύγκριση με τη χρήση νευροδιεγέρτη οδηγεί σε γρηγορότερη έναρξη αναισθησίας, μικρότερο αριθμό τρυπημάτων με βελόνη και καλύτερο αισθητικό και κινητικό αποκλεισμό. Ωστόσο, η τρώση αγγείου στην εκτός πεδίου προσπέλαση είναι το ίδιο πιθανή με τις δύο μεθόδους.
Η ιστορική εξέλιξη της ελληνορθόδοξης κοινότητας Νεαπόλεως, Χριστουπόλεως και τελικά Καβάλας επί τη βάσει των πηγών
Authors: Καλομοίρης Τηλέμαχος
Published: August 2021

Στόχος της παρούσας διατριβής είναι η ανάδειξη άγνωστων μέχρι σήμερα πτυχών της ιστορίας της ελληνορθόδοξης κοινότητας της Καβάλας, μέσα από την αξιοποίηση πρωτογενών πηγών, που δεν είχαν χρησιμοποιηθεί για τον σκοπό αυτό στο παρελθόν. Ειδικότερα η παρούσα διατριβή κατανέμεται σε τέσσερα μέρη. Στο πρώτο μέρος αναδεικνύονται οι αναφορές των πηγών της εποχής στην Νεάπολη και στην γύρω περιοχή. Την βυζαντινή περίοδο η Χριστούπολη, ιδιαίτερα μετά την κατασκευή του παρά την Χριστούπολιν τειχίσματος, όπως αναφέρεται στις πηγές, από τον Ανδρόνικο Β΄ το 1302, έπαιξε σημαντικό ρόλο στην άμυνα της αυτοκρατορίας. Άλλωστε, κατά την διάρκεια των εμφυλίων πολέμων του 14ου αιώνα, η Χριστούπολη λειτούργησε ως οροθετική γραμμή ανάμεσα στα αντιμαχόμενα στρατόπεδα. Στο δεύτερο κεφάλαιο του πρώτου μέρους αναδεικνύονται, μέσα από την αξιοποίηση των εκκλησιαστικών τακτικών, οι λόγοι της μη ύπαρξης επισκοπής Νεαπόλεως, παρά την γειτνίασή της με την πόλη των Φιλίππων. Η ύπαρξη της επισκοπής, τον 9ο αιώνα, και εν συνεχεία αρχιεπισκοπής και μητρόπολης Χριστουπόλεως, αναφέρεται χρονολογικά τεκμηριωμένη στα εκκλησιαστικά τακτικά. Για πρώτη φορά επίσης σε τακτικό του τέλους του 15ου αιώνα καταγράφεται το νεότερο όνομα της πόλης, Καβάλα. Αυτά τεκμηριώνονται και από τις αναφερόμενες πράξεις των ιερών μονών του Αγίου Όρους. Στο δεύτερο μέρος εξετάζεται η αναγέννηση της πόλης κατά την περίοδο των μεταρρυθμίσεων (Τανζιμάτ 1839-1877) και ειδικά η δραστηριοποίηση της Ελληνορθόδοξης κοινότητας στον οικονομικό τομέα, την ανοικοδόμηση ναών και εντυπωσιακών κτηρίων, καθώς και την ανέγερση νέων σχολείων. Στο τρίτο μέρος καταγράφεται η ιστορική πορεία της Καβάλας από τα μέσα του 19ου αιώνα έως το 1918, με βάση τα Αρχεία του Ελληνικού και του Βρετανικού Υποπροξενείου Καβάλας. Το Ελληνικό Υποπροξενείο Καβάλας ιδρύθηκε το 1867, αλλά από το 1834 λειτουργούσε στην πόλη προξενικό πρακτορείο της Ελλάδας. Με βάση το αρχείο του υποπροξενείου δίνεται μία αναλυτική και σαφής εικόνα της κατάστασης που επικρατούσε στην πόλη την εποχή εκείνη, καθώς και των αγώνων της Ελληνορθόδοξης κοινότητας για ένωση με τον εθνικό κορμό του ελληνικού κράτους. Στο τέταρτο μέρος αναλύεται το εκκλησιαστικό καθεστώς της Ιεράς Μητροπόλεως Φιλίππων, Νεαπόλεως και Θάσου, καθώς και η εξέλιξη των ορίων της, όπως αυτά διαμορφώθηκαν από την ίδρυσή της το 1924 μέχρι την σημερινή τελική της μορφή, η οποία οριστικοποιήθηκε το 1953.
Επίδραση της επιμήκους γαστρεκτομής με ή χωρίς εκτομή του επιπλόου στην ευαισθησία στην ινσουλίνη, στην έκκριση των ορμονών του γαστρεντερικού και στα επίπεδα των λιποκυτταροκινών σε ασθενείς με σοβαρού βαθμού παχυσαρκία
Authors: Σδράλης Ηλίας
Published: August 2021

ΣΚΟΠΟΣ: Ο αυξηµένος σπλαχνικός λιπώδης ιστός αποτελεί σηµαντικό παράγοντακινδύνου για µεταβολικές επιπλοκές, που συσχετίζονται µε την παχυσαρκία, καιπροάγει µία ήπιου βαθµού χρόνια φλεγµονώδη διαδικασία. Το επίπλουν έχει απόκαιρό εµπλακεί στη, σχετιζόµενη µε την παχυσαρκία, µεταβολική δυσλειτουργία.Αυτό βασίζεται στη σηµαντική του λειτουργία, της έκκρισης αντιποκινών. Η ιδέα τηςεκτοµής του µείζονος επιπλόου, στον ίδιο χρόνο µε µία βαριατρική επέµβαση, έχειπροταθεί για την βελτίωση των µεταβολικών µεταβολών και την µεγιστοποίηση τηςαπώλειας βάρους. Ο σκοπός της συγκεκριµένης µελέτης ήταν να προσδιορίσει εάν ηεκτοµή του µείζονος επιπλόου, στον ίδιο χρόνο µε τη λαπαροσκοπική επιµήκηγαστρεκτοµή, έχει κάποια επίδραση στο µεταβολικό προφίλ, την έκκριση τωναντιποκινών, το στάτους της φλεγµονής και την απώλεια βάρους, σε βραχύ ή µακρόβάθος χρόνου.ΜΕΘΟΔΟΙ: Τριάντα – ένας παχύσαρκοι ασθενείς (Δείκτης Μάζας Σώµατος (ΒΜΙ):42.49±2.03 Kg/m2 ) τυχαιοποιήθηκαν σε δύο οµάδες, λαπαροσκοπικής επιµήκουςγαστρεκτοµής, µε ή χωρίς επιπλεκτοµή. Αντιπονεκτίνη, Οµεντίνη, Ιντερλευκίνη-6(IL-6), tumor necrosis factor-α ((TNF-α), C-αντιδρώσα πρωτεΐνη υψηλήςευαισθησίας (hs-CRP), high-density lipoprotein (HDL) χοληστερόλη, γλυκόζηνηστείας, ινσουλίνη και αντίσταση στην ινσουλίνη (εκτιµωµένη µε εφαρµογή Quickie Test) µετρήθηκαν και εκτιµήθηκαν προεγχειρητικά και 7 µέρες, 1, 3 και 12µήνες µετεγχειρητικά.ΑΠΟΤΕΛΕΣΜΑΤΑ: Κατά τη µετεγχειρητική παρακολούθηση, στη διάρκεια τουπρώτου χρόνου, ο δείκτης µάζας σώµατος µειώθηκε αξιοσηµείωτα και συγκριτικάκαι στις δύο οµάδες (Ρ<0.001). Τα επίπεδα της ινσουλίνης, IL-6 και hs-CRP,µειώθηκαν σηµαντικά σε σχέση µε τις τιµές αναφοράς (προεγχειρητικά) (Ρ<0.05) καιστις δύο οµάδες, χωρίς στατιστικά σηµαντική διαφορά µεταξύ τους. Τα επίπεδααντιπονεκτίνης και HDL αυξήθηκαν οµοίως και σηµαντικά, συγκρινόµενα µε ταεπίπεδα αναφοράς (Ρ<0.001) και στις δύο οµάδες. Τα επίπεδα της Οµεντίνηςαυξήθηκαν σηµαντικά (Ρ<0.05) στην οµάδα ελέγχου (επιµήκης γαστρεκτοµή, χωρίςεκτοµή του επιπλόου) και παρέµειναν χαµηλά στην οµάδα της επιπλεκτοµής(επιµήκης γαστρεκτοµή + επιπλεκτοµή), στο ένα έτος µετεγχειρητικά. Δεν υπήρξεστατιστικά σηµαντική διαφορά στη µεταβολή των επιπέδων TNF-α σε κάθε οµάδα.ΣΥΜΠΕΡΑΣΜΑΤΑ: Τα, µέχρι τώρα, θεωρητικά πλεονεκτήµατα της επιπλεκτοµής,όσον αφορά την απώλεια βάρους και το µεταβολικό σύνδροµο, δεναντικατοπτρίζονται στην προοπτική αυτή µελέτη. Επιπλέον, δοθέντος τουπροστατευτικού ρόλου της οµεντίνης σε συνδυασµό µε τη θετική συσχέτισηή της µετα επίπεδα αντιπονεκτίνης πλάσµατος και HDL, ήδη γνωστώνκαρδιοπροστατευτικών πρωτεϊνών, ανακύπτουν ερωτήµατα γύρω από την αρνητικήεπίδραση της επιπλεκτοµής και καρδιαγγειακής φυσιολογίας, σε βάθος χρόνου
Υπόδικοι κατηγορούμενοι
Authors: Φωτοπούλου Αικατερίνη
Published: August 2021

Η παρούσα έρευνα έχει ως στόχο να διερευνήσει τις επιπτώσεις της εφαρμογής του δικονομικού μέτρου της προσωρινής κράτησης (ως δικονομικού μέτρου προληπτικού χαρακτήρα), η οποία μπορεί να επιβληθεί στον κατηγορούμενο, κατά το άρθρο 283 του Κώδικα Ποινικής Δικονομίας, όσο διαρκεί η προδικασία, από τον τακτικό ανακριτή με σύμφωνη γνώμη του εισαγγελέα ή σε περίπτωση διαφωνίας τους από το δικαστικό συμβούλιο, από την σκοπιά της κοινωνικής ψυχολογίας. Στα πλαίσια της υποδικίας, το ποινικοδικονομικό σύστημα στερεί την ελευθερία σε άτομα, τα οποία κρίθηκαν ως ύποπτα για την τέλεση ποινικών αδικημάτων, ενώ ακόμη δεν έχουν οδηγηθεί σε δίκη έως και δεκαοκτώ μήνες. Η ερευνητική μας υπόθεση είναι ότι τα άτομα αυτά, τα οποία οδηγούνται στη φυλακή χωρίς να έχουν κριθεί ακόμη μέσα από μια διαδικασία δίκης ως ένοχα, βιώνουν τη φυλάκιση και αυτό αποτελεί μια σοβαρή, πιθανόν ισόβια, τραυματική εμπειρία για την προσωπική και κοινωνική τους ταυτότητα. Σχηματίσαμε το ερευνητικό μας δείγμα, μέσα από την κατ' εξοχήν ορισμένη ως φυλακή υποδίκων στην Ελλάδα, την Φυλακή του Κορυδαλλού, αλλά και από υποδίκους που είχαν αποφυλακιστεί και σε κάποιες περιπτώσεις είχαν αθωωθεί ή είχαν δικαστεί με πολύ μικρές ποινές. Σχεδιάσαμε, ως ερευνητικό εργαλείο, ερωτηματολόγιο. Αναλύσαμε με την μέθοδο της περιγραφικής στατιστικής και της ανάλυσης περιεχομένου τα ερευνητικά ευρήματα. Τα αποτελέσματα της έρευνας έδειξαν ότι οι επιπτώσεις της προσωρινής κράτησης είναι βαριές, κατά κύριο λόγο αρνητικές και καταλυτικές για την ζωή του κατηγορουμένου. Οι δυσμενείς επιπτώσεις επεκτείνονται και στα μέλη της οικογένειας, τα οποία πρέπει να αντιμετωπίσουν την κοινωνική απόρριψη, τον στιγματισμό και τα οικονομικά προβλήματα. Η φυλακή με τα προβλήματα που έχει σήμερα στις υποδομές της, στη λειτουργία της, αλλά και λόγω του υπερπληθυσμού των κρατουμένων, έχει μακροπρόθεσμες αρνητικές επιπτώσεις στην ψυχολογία του προσωρινά κρατουμένου, όπως άγχος, ένταση, κατάθλιψη, εχθρότητα, αισθήματα ανικανότητας, γνωστική δυσλειτουργία (σύγχυση, απώλεια μνήμης, λήθαργο), αδυναμία και απελπισία, ενοχές, κοινωνική απόσυρση και απομόνωση, αυτοτραυματισμό και τάσεις για αυτοκτονία. Ως θετικές επιπτώσεις από την προσωρινή κράτηση αναφέρθηκαν η ωρίμανση του ατόμου, η ενδοσκόπηση, η αυτογνωσία, η επίγνωση της άσχημης πλευράς της ζωής, η αναγκαστική αποτοξίνωση των εξαρτημένων ατόμων από ναρκωτικές ουσίες, η σύσφιξη των οικογενειακών δεσμών. Σημαντικό πρόβλημα αναδείχθηκε η έλλειψη δραστηριοτήτων στη φυλακή, και κυρίως o συνωστισμός πολλών ατόμων. Τέλος απολύτως αναγκαία αναδείχθηκε η ψυχολογική στήριξη μέσα στη φυλακή αλλά και η ψυχολογική στήριξη αμέσως μετά την αποφυλάκιση για την αντιμετώπιση του μετατραυματικού στρες και την ομαλή επιστροφή του προσωρινά κρατούμενου από τη φυλακή στο σπίτι.
Αφασικές διαταραχές σε άτομα με κακώσεις εγκεφάλου
Authors: Χολή Σπυριδούλα
Published: August 2021

Η παρούσα μελέτη ερευνά τις επιπτώσεις των εγκεφαλικών βλαβών που προέρχονται από εγκεφαλικό όγκο, εγκεφαλικό τραύμα και εγκεφαλικό επεισόδιο στις λειτουργίες του λόγου. Ερευνάται λοιπόν η σχέση των εγκεφαλικών βλαβών με το λόγο, ζήτημα το οποίο αποτελεί βασική παράμετρο της ειδικής αγωγής και εκπαίδευσης, αφού εμπλέκει το λόγο, την ομιλία και την επικοινωνία. Ειδικότερα, η έρευνα αποβλέπει στην απάντηση των εξής ερωτημάτων α) κατά πόσο οι φλοιώδεις και οι υποφλοιώδεις περιοχές εμπλέκονται με τη γλώσσα και β) κατά πόσο οι επιδόσεις στις δοκιμασίες του αξιολογητικού εργαλείου Boston Diagnostic Aphasia Examination ασθενών με αφασία διαφέρουν ανάλογα με το είδος της εγκεφαλικής τους βλάβης, το ημισφαίριο, την περιοχή εντοπισμού, και την έκταση/ μέγεθος της βλάβης- πληροφορίες που προκύπτουν από τις απεικονιστικές μεθόδους και χρησιμοποιούνται για τον καθορισμό των βλαβών στο λόγο. Στην παρούσα έρευνα συμμετείχαν 60 δεξιόχειρα άτομα με εγκεφαλική βλάβη, η οποία προέρχεται είτε από εγκεφαλικό όγκο, είτε από εγκεφαλικό επεισόδιο, είτε από κρανιοεγκεφαλική κάκωση. Για την υλοποίηση της παρούσας έρευνας πραγματοποιήθηκαν α) ατομική συνέντευξη και β) απεικονιστικός έλεγχος της βλάβης με αξονική ή μαγνητική τομογραφία και γ) χορηγήθηκε το αξιολογητικό εργαλείο Boston Diagnostic Aphasia Examination, το οποίο διαγιγνώσκει τη μορφή αφασίας και χρησιμοποιείται μετά από τις απεικονιστικές μεθόδους και τη νευρολογική αξιολόγηση, επιβεβαιώνοντας ή όχι τα ευρήματά τους. Τα αποτελέσματα της έρευνας έδειξαν ότι οι βλάβες στο λόγο σχετίζονται με το ημισφαίριο, την περιοχή εντοπισμού, την έκταση/ μέγεθος, το είδος της βλάβης καθώς και ότι οι υποφλοιώδεις περιοχές παίζουν ρόλο στην εκφορά και στην κατανόηση του λόγου. Συγκεκριμένα βρέθηκε ότι το είδος της βλάβης που περιορίζει περισσότερο τις επιδόσεις των ασθενών είναι το εγκεφαλικό επεισόδιο, ακολουθούμενο από την κρανιοεγκεφαλική κάκωση. Ο εγκεφαλικός όγκος φαίνεται να μην περιορίζει σε μεγάλο βαθμό τις επιδόσεις των ασθενών. Επιπρόσθετα, βρέθηκε πως για την ερμηνεία μιας εγκεφαλικής βλάβης θα πρέπει να λαμβάνεται υπ’ όψιν το μέγεθος σε συνδυασμό με την περιοχή στην οποία εντοπίζεται η βλάβη, εφόσον μια μεμονωμένη βλάβη σε συγκεκριμένη περιοχή δε μπορεί να ερμηνευτεί ξεχωριστά από το μέγεθός της.
Εκτίμηση της αποδοτικότητας - αποτελεσματικότητας - απόδοσης του εργαστηριακού τομέα δημοσίων νοσοκομείων
Authors: Διαμαντάτου Σπυριδούλα-Διονυσία
Published: August 2021

Ο ρόλος των κλινικών εργαστηρίων στη λήψη αποφάσεων, τόσο των κλινικών ιατρών όσο και των ασθενών, έχει αναγνωριστεί διεθνώς. Παράλληλα, έχει υπογραμμισθεί η ολοένα αναγκαία και κοστοβόρα τεχνολογική τους αναβάθμιση, ώστε να ανταποκρίνονται στο βασικό και ουσιαστικό υποστηρικτικό τους ρόλο στον τομέα της Υγείας. Αυτός ο ρόλος των κλινικών εργαστηρίων, σε συνδυασμό με την πολιτική περιορισμού των προϋπολογισμών των ανεπτυγμένων οικονομιών, με στόχο την παραγωγή των ίδιων τουλάχιστον υπηρεσιών με χαμηλότερο κόστος, αναδεικνύει τη σπουδαιότητα της ανάλυσης των δομών των συγκεκριμένων εργαστηρίων για τους σχεδιαστές πολιτικών Υγείας, προκειμένου να εντοπιστούν και να αμβλυνθούν οι αδυναμίες τους, ώστε αυτά να λειτουργούν αποδοτικά και αποτελεσματικά. Η βελτίωση της απόδοσης των κλινικών εργαστηρίων αναμένεται ότι θα δημιουργήσει πολλαπλασιαστικές προστιθέμενες αξίες τόσο στα ίδια όσο και στους τομείς-κλινικές που αυτά υποστηρίζουν και συνεπώς στην ενίσχυση της αποτελεσματικότητάς των Νοσοκομείων με ιδιαίτερα θετικά αποτελέσματα για την απόδοση του Εθνικού Συστήματος Υγείας ως σύνολο. Με αφετηρία τα αναπάντητα μέχρι σήμερα ερωτήματα που εγείρονται σχετικά με το ρόλο και την απόδοση των κλινικών εργαστηρίων στα δημόσια νοσοκομεία, υπό το πρίσμα του δημόσιου μάνατζμεντ, η παρούσα διδακτορική διατριβή, μετά την εξέταση της υγείας ως αγαθό, σκιαγραφεί τα συστήματα και τις πολιτικές υγείας που επικρατούν διεθνώς, επισημαίνει τους τρόπους χρηματοδότησης ενός συστήματος υγείας και εστιάζει στην εφαρμογή του νέου δημόσιου μάνατζμεντ στον τομέα της υγείας. Για το λόγο αυτό πραγματοποιείται συστηματική επισκόπηση των μεθοδολογιών αξιολόγησης των παρεχόμενων υπηρεσιών υγείας που έχουν υιοθετηθεί διεθνώς. Η μελέτη εστιάζει στον εργαστηριακό τομέα των δημοσίων νοσοκομείων, στον οποίο αξιολογείται η αποδοτικότητά του με την εφαρμογή της μεθοδολογίας Data Envelopment Analysis (DEA), διότι ο συγκεκριμένος τομέας συνιστά βασικό τομέα στην υγεία για την πρόληψη, τη διάγνωση και τη θεραπεία του ασθενή. Για την αξιολόγηση και ανάλυση της αποτελεσματικότητας σχεδιάστηκε και πραγματοποιήθηκε πρωτογενής έρευνα σε δημόσια νοσοκομεία (περιφερειακά και κεντρικά, πανεπιστημιακά και μη) με τη διαμόρφωση διαφορετικών ερωτηματολογίων για κάθε μία από τις ομάδες-του δείγματος. Η ολοκλήρωση των παραπάνω φάσεων-κεφαλαίων κατέληξε στη διαμόρφωση ενός γενικού άξονα για την αξιολόγηση των εργαστηρίων, σε επίπεδο κλινικών αποτελεσμάτων, ικανοποίησης των ασθενών και διαχείρισης κόστους, που θα αποτελέσουν τη βάση για προτάσεις πολιτικής και μάνατζμεντ.
Μελέτες δομής και αυτοσυγκρότησης πεπτιδίων - αναλόγων πρωτεϊνών υπευθύνων για παθολογικές αμυλοειδώσεις και για τη δημιουργία λειτουργικών αμυλοειδών
Authors: Λούρος Νικόλαος
Published: August 2021

Σφαιρικές υδατοδιαλυτές πρωτεΐνες, υπό ορισμένες συνθήκες, αδυνατούν να αποκτήσουν τη φυσιολογική τους στερεοδιάταξη στο χώρο. Ως αποτέλεσμα τα πρωτεϊνικά μόρια αυτοσυγκροτούνται σε ινίδια που εμφανίζουν χαρακτηριστικές ιδιότητες και ονομάζονται αμυλοειδή. Τα αμυλοειδή ινίδια σχηματίζουν εξωκυτταρικές ή/και ενδοκυτταρικές εναποθέσεις που προκαλούν την καταστροφή κυττάρων/ιστών και σχετίζονται με μια ετερογενή ομάδα ασθενειών, τις αμυλοειδώσεις. Οι αμυλοειδώσεις περιλαμβάνουν, μεταξύ άλλων, τις νευροεκφυλιστικές νόσους του Alzheimer, του Parkinson, τις σπογγώδεις εγκεφαλοπάθειες, τον διαβήτη τύπου ΙΙ, ακόμη και ορισμένους τύπους καρκίνου. Συχνά, οργανισμοί από τα βακτήρια έως και τον άνθρωπο παράγουν φυσικά λειτουργικά αμυλοειδή, τα οποία εκμεταλλεύονται για να εξυπηρετήσουν πολύπλοκες βιολογικές διεργασίες, απαραίτητες για την ομαλή επιβίωση τους. Μικρές αλληλουχίες, γνωστές ως αμυλοειδογόνοι καθοριστές, τμήματα των αμυλοειδογόνων πρωτεϊνών, διακρίνονται για την αυξημένη ροπή που εμφανίζουν προς συσσωμάτωση. Η παρούσα διδακτορική διατριβή επικεντρώθηκε στην αναζήτηση και πειραματική επιβεβαίωση αμυλοειδογόνων καθοριστών πρωτεϊνών που σχετίζονται με τη δημιουργία τόσο λειτουργικών όσο και παθολογικών αμυλοειδών. Οι αμυλοειδογόνες ιδιότητες των αναγνωρισμένων περιοχών μελετήθηκαν και επιβεβαιώθηκαν με τη χρήση βιοφυσικών μεθόδων, όπως είναι η ηλεκτρονική μικροσκοπία διέλευσης, η περίθλαση ακτίνων-Χ, η φασματοσκοπία υπερύθρου και η πολωτική μικροσκοπία. Σε επόμενο στάδιο, επιχειρήθηκε η διερεύνηση των άγνωστων μηχανισμών που διέπουν το δίπλωμα και την αυτοσυγκρότηση των αμυλοειδογόνων πρωτεϊνών σε ινίδια με χρήση υπολογιστικών μεθόδων δομικής βιοπληροφορικής.
Réflexions sur deux auteurs calvinistes français, Jean Calvin et Agrippa d'Αubigné
Authors: Μαντζουράτου Αναστασία
Published: August 2021

Στη διατριβή μας μελετάμε δύο «στρατευμένα» έργα: το Epistre au Roi François Ier, του Jean Calvin, εισαγωγή του έργου του L’Institution de la religion chrestienne και τους Tragiques του Agrippa d’Aubigné. Ο στόχος μας ήταν να αποδείξουμε και να προβάλλουμε την αξία τους ως λογοτεχνικά όπλα πολέμου, λόγω του θρησκευτικού ζητήματος, απέναντι στους Βαλουά. Αυτά τα έργα ως εκφραστές της κοσμοθέασης του σκληρού πυρήνα των Γάλλων καλβινιστών του 16ου αιώνα και ως προσπάθειες διαμόρφωσης της κοσμοθέασης του αναγνώστη, μας επιτρέπουν να εξάγουμε από αυτά την καλβινιστική στρατηγική απέναντι στους καθολικούς βασιλείς του 16ου αιώνα στη Γαλλία : διότι και τα δύο αυτά έργα αποτελούν στάδια της υλοποίησης της καλβινιστικής στρατηγικής απέναντι στους Βαλουά και περιέχουν στάδια της εξέλιξής της. Μέσα σε αυτό το συγκεκριμένο πλαίσιο, τα στοιχεία τα οποία εισφέρει η διατριβή μας συμβάλλουν στην κατανόηση της κοσμοθέασης, της συμπεριφοράς και της πολεμικής ευφυΐας των καλβινιστών του 16ου αιώνα στη Γαλλία.
Φαρμακευτική και μη φαρμακευτική αντιμετώπιση της ινομυαλγίας
Authors: Παπαδοπούλου Δέσποινα
Published: August 2021

Στόχοι: Η ινομυαλγία χαρακτηρίζεται από διάχυτο πόνο, προβλήματα ύπνου, κούραση, λειτουργική ανεπάρκεια, ψυχολογική δυσφορία, και γνωστική δυσλειτουργία. Ο στόχος αυτής της μετα-ανάλυσης είναι1.Να συνθέσει τα διαθέσιμα στοιχεία σχετικά με την αποτελεσματικότητα των φαρμακολογικών και μη φαρμακολογικών παρεμβάσεων σε όλους τους τομείς που περιλαμβάνονται στους ορισμούς της OMERACT-10 για την ανταπόκριση στη θεραπεία.2. Να εξετάσει την ανταπόκριση, με βάση τους ορισμούς της OMERACT-10.3. Να εξετάσει την ανταπόκριση στον πόνο και με βάση την εντύπωση των ασθενών για τη βελτίωση. Μεθοδολογία Έγινε αναζήτηση στις βάσεις δεδομένων Cochrane, PubMed, SCOPUS και στις βιβλιογραφικές λίστες άρθρων για τυχαιοποιημένες ελεγχόμενες μελέτες φαρμάκων, ή μη φαρμακολογικών παρεμβάσεων που χρησιμοποιούνται για τη θεραπεία της ινομυαλγίας. Εξήχθησαν δεδομένα αποτελεσματικότητας για τον πόνο, τον ύπνο, τη σωματική λειτουργία, την κούραση, το άγχος, την κατάθλιψη, τη γνωστική λειτουργία, την βελτίωση του πόνου> 30% και > 50%, την επίτευξη PGIC> 2 και PGIC: 3.Αποτελέσματα:Η αποτελεσματικότητα ήταν διαφορετική μεταξύ των συμπτωμάτων και των θεραπειών. Συνολικά, στην ανάλυση των συνεχών μεταβλητών με βάση τους ορισμούς OMERACT-10, οι SNRIs, οι NRIs, η άσκηση και πολυ-επιστημονικές θεραπείες είχαν τα καλύτερα αποτελέσματα. Οι SNRIs, οι NRIs, οι αγωνιστές GABA και τα αντιεπιληπτικά είχαν τα καλύτερα αποτελέσματα στην ανάλυση των διχότομων δεδομένων.Συμπέρασμα: Μια πολύ-παραγοντική θεραπευτική προσέγγιση φαίνεται πως είναι καταλληλότερη για τη διαχείριση των συμπτωμάτων στην ινομυαλγία. Η εφαρμογή των νέων κριτηρίων OMERACT σε μελλοντικές μελέτες είναι απαραίτητη, για να μπορούν να εξαχθούν οριστικά συμπεράσματα σχετικά με τη συνολική απάντηση στη θεραπεία.
Βιολογικές δράσεις ουσιών φυτικής προέλευσης σε πυρηνικούς υποδοχείς
Authors: Κουνάδη Σταματίνα
Published: August 2021

Στην παρούσα διδακτορική διατριβή πραγματοποιήθηκε φυτοχημική ανάλυση με χρήση τεχνολογιών αιχμής (ASE, FCPC, NMR) των ενδημικών φυτών Ebenus cretica, Ebenus sibthorpi, Medicago marina και Medicago falcata από τα οποία απομονώθηκαν ουσίες οι οποίες εξετάστηκαν σε κυτταρικές σειρές για την οιστρογονική/αντιοιστρογονική ή/και αντιφλεγμονώδη δράση τους. Από το E.cretica απομονώθηκαν ένδεκα ουσίες που ανήκουν στην ευρύτερη κατηγορία των φλαβονοειδών. Από το M.marina απομονώθηκαν 4 σαπωνίνες. Εξ αυτών ο ομβουοσίδης η μαεσοψίνη και δύο γλυκοσίδες της μπαγιογενίνης (MMRTK23 & 25) επιλέχθηκαν για περαιτέρω έλεγχο.Για τη διερεύνηση του μηχανισμού δράσης των ενώσεων ομβουοσίδης, μαεσοψίνη και MMRTK23 χρησιμοποιήθηκαν in vitro δοκιμασίες, ευρέως αποδεκτές για την ικανότητά τους να αντανακλούν την οιστρογονικότητα μιας ουσίας. Χρησιμοποιήθηκαν δύο είδη κυττάρων, τα καρκινικά κύτταρα μαστού (MCF-7), όπου οι δοκιμασίες αφορούσαν την επίδραση των ενώσεων στην πρωτεΐνη IGFBP-3 και στο γονίδιο PS2 και οι οστεοβλάστες μυός KS483 όπου ελέχθηκε η δημιουργία επιμεταλωμένων οζιδίων. Επιπλέον πραγματοποιήθηκε in vivo μελέτη του ολικού μεθανολικού εκχυλίσματος του E.cretica σε Wistar ωοθηκεκτομημένους θηλυκούς επίμυες. Σύμφωνα με τα αποτελέσματα ο ομβουσίδης και η μαεσοψίνη επιδεικνύουν ήπια οιστρογονική δράση την οποία ασκούν μέσω των οιστρογονικών υποδοχέων. Για τη διερεύνηση της δράσης των σαπωνινών στη διαδικασία της φλεγμονής χρησιμοποιήθηκαν PC-3 καρκινικά κύτταρα προστάτη. Πραγματοποιήθηκε έλεγχος για πιθανή επίδραση των σαπωνινών επί της κυτταρικής βιωσιμότητας των PC-3 και επί της μετάφρασης της ιντερλευκίνης IL-6. Τα αποτελέσματα έδειξαν ότι σε όλες τις συγκεντρώσεις και με τρόπο δοσοεξαρτώμενο οι MMRTK23 και 25 μειώνουν την έκφραση της ιντερλευκίνης ωστόσο στη δράση τους αυτή δεν εμπλέκεται ο μεταγραφικός παράγοντας NFkB.
Η καταχρηστική εκμετάλλευση δεσπόζουσας θέσης στο ενωσιακό και στο ελληνικό δίκαιο
Authors: Μπουσούνη-Πυλιώτη Αικατερίνη
Published: August 2021

My thesis consists of two parts. In part Α mainly analyzes the Article 102 TFEU, theabuse of an individual dominant position, the collective dominant position, and Article101par.1 TFEU, especially, cartels as "collective monopolies”. In part Α my thesis examines Article 102TFEU (82 of the Treaty) based on the "moreeconomic approach” through the " Guidance on the Commission's enforcement priorities inapplying Article 82 of the EC Treaty to abusive exclusionary conduct by dominantundertakings“ 2009 / C 45/7 par.30 "The Commission considers that a dominant undertakingmay also justify conduct leading to foreclosure of competitors on the ground of efficienciesthat are sufficient to guarantee that no net harm to consumers is likely to arise.In thiscontext, the dominant undertaking will generally be expected to demonstrate, with asufficient degree of probability, and on the basis of verifiable evidence, that the followingcumulative conditions are fulfilled:- the efficiencies have been, or are likely to be, realised asa result of the conduct*…+- the conduct is indispensable to the realisation of thoseefficiencies*…+- the likely efficiencies brought about by the conduct outweigh any likelynegative effects on competition and consumer welfare in the affected markets*…+- theconduct does not eliminate effective competition, by removing all or most existing sourcesof actual or potential competition*…+”.Communication from the Commission, par.30, and the decision of the EU Court (GrandChamber) in Post Danmark C-209/2010 (the Court ,Grand Chamber, hereby rules, andsk.22,40-42) further adopt the economic analysis of law through the positive attitude of theECJ in the above Communication from the Commission. My thesis also focuses on the fact that the undertaking concerned has a specialresponsibility not to allow its conduct to impair genuine undistorted competition on thecommon market. Σhe Commission will normally intervene under Article 82, where theallegedly abusive conduct is likely to lead to anti-competitive foreclosure(case law). The European law began protecting the market structure, as the decisions of the EUCourt ( Microsoft, British Airways, Glaxo SmithKline, Mobile Netherlands) and with theEuropean Commission's decisions accepts and the "criterion of consumer welfare." In part B the thesis analyzes the Trade Mark( l.2239/1994,4072/2012) the Trade marklicense agreement for entrance new undertakings into the market, and the franchising.Furthermore, it examines" the essential facilities" and the relationship between theintellectual property rights and dominant position.
Ολιστικός και περιβαλλοντικός σχεδιασμός συσκευασίας
Authors: Τσιγώνιας Μάριος
Published: August 2021

Η παρούσα διδακτορική διατριβή πραγματεύεται τον ολιστικό και περιβαλλοντικό σχεδιασμό της συσκευασίας. Εντάσσεται στο πεδίο της Τεχνολογίας των Γραφικών Τεχνών και της Συσκευασίας. Στο πρώτο μέρος, γίνεται μια σφαιρική ανάλυση του ολιστικού σχεδιασμού συσκευασίας στο πλαίσιο της αλληλεξάρτησής του με την κοινωνική, εμπορική, περιβαλλοντική και εκπαιδευτική του διάσταση. Η οπτική γωνία με την οποία μελετάται το θέμα οδηγεί στην συλλογή όλων των παραμέτρων που αφορούν έναν σύγχρονο, ολιστικό και περιβαλλοντικό σχεδιασμό με στόχο την αειφόρο ανάπτυξη.Στο δεύτερο μέρος, παρουσιάζονται δύο περιβαλλοντικές προοπτικές για την βιομηχανία της συσκευασίας. Η πρώτη αφορά στη μελέτη των χαρακτηριστικών των πολυμερικών αποικοδομήσιμων υλικών συσκευασίας έναντι των συμβατικών με στόχο την αντικατάσταση των υλικών αυτών. Η χρήση πρόσθετων αλγινικής φύσεως στη μάζα πολυουρεθανικών υλικών φαίνεται ότι μπορεί να βελτιώσει τις θερμικές ιδιότητες και τις ιδιότητες φραγής στα αέρια των μεμβρανών που χρησιμοποιούνται στις διάφορες εφαρμογές εύκαμπτης και δύσκαμπτης (rigid) συσκευασίας. Οι προοπτικές χρήσης τέτοιων υλικών προσανατολίζονται στον δρόμο της αειφόρου ανάπτυξης καθιστώντας την βιομηχανία της συσκευασίας πρωτοπόρο στην ελαχιστοποίηση των περιβαλλοντικών προβλημάτων που η ανθρώπινη παρέμβαση έχει προκαλέσει κατά τον 20ο κυρίως αιώνα. Η δεύτερη προοπτική αφορά τη διερεύνηση της χρήσης της τεχνολογίας στεγνώματος υλικών συσκευασίας με συστήματα μικροκυμάτων. Αναλύονται οι απαιτήσεις στεγνώματος της εκτυπωτικής βιομηχανίας της συσκευασίας και μελετάται η συμπεριφορά του νερού, της περιεχομένης στο χαρτί υγρασίας και διαφόρων κατηγοριών μελανών. Προσδιορίζονται έτσι αρκετές περιπτώσεις όπου το στέγνωμα με μικροκύματα μπορεί να αποτελέσει τον αποτελεσματικότερο, ταχύτερο, οικονομικότερο και ενεργειακά αποδοτικότερο τρόπο.
Παλαιοχριστιανική Ήπειρος (4ος-7ος)
Authors: Παπαδοπούλου Βαρβάρα
Published: August 2021

Η Ήπειρος από παλαιοτάτων χρόνων έχει προελκύσει το ενδιαφέρον περιηγητών και ιστορικών και αποτέλεσε αντικείμενο έρευνας και μελετών, σχετικών με την ιστορία και τη γεωμορφολογία της. Οι περισσότερες αφορούν παλαιότερες περιόδους και σημειακά ασχολούνται με την υστερορωμαϊκή και παλαιοχριστιανική περίοδο. Η περίοδος που εξετάζουμε παρέμεινε για μεγάλο διάστημα στο περιθώριο της αρχαιολογικής έρευνας, αφού παλαιότερα κατά κύριο λόγο οι κλασικές και βυζαντινές αρχαιότητες μονοπώλησαν το ενδιαφέρον των ερευνητών.Αντικείμενο της παρούσας μελέτης αποτελεί η Ήπειρος από τον 4ο έως τον 7ο αιώνα. Θεωρούμε τις αρχές του 4ου αιώνα αφετηρία της περιόδου, δεδομένου ότι οι διοικητικές μεταρρυθμίσεις της εποχής αυτής είχαν ως αποτέλεσμα την ίδρυση των επαρχιών Epirus Vetus και Epirus Nova. Ο 7ος αιώνας έως και το τέλος της βασιλείας του Ηρακλείου (642) σηματοδοτείται από τις σλαβικές επιδρομές, οι οποίες επέφεραν ριζικές αλλαγές στην περιοχή, πολύ πιο σημαντικές από ότι σήμερα μπορούμε να εκτιμήσουμε και οι οποίες είχαν ως αποτέλεσμα τη σταδιακή εγκατάλειψη κάποιων αρχαίων πόλεων και οικισμών και ακολούθως τη δημιουργία νέων εγκαταστάσεων σε άλλες θέσεις, μερικές από τις οποίες θα γνωρίσουν ανάπτυξη τις επόμενες περιόδους. Η μελέτη αποτελείται από τρία μέρη. Στο πρώτο μέρος η πραγμάτευση του υλικού διαρθρώνεται σε δύο μεγάλα κεφάλαια, από τα οποία το πρώτο αφορά στη Γεωγραφική, Οικονομική και Ιστορική επισκόπηση της επαρχίας Epirus Vetus και το δεύτερο στην Οικιστική οργάνωση και τη Μνημειακή τοπογραφία της με κατάλογο θέσεων όπου έχουν εντοπιστεί μνημεία ή άλλο υλικό της εποχής που εξετάζουμε. Το δεύτερο μέρος αφορά στη γλυπτική της ίδιας περιοχής, η οποία στο μεγαλύτερο μέρος της παραμένει άγνωστη. Τα διάφορα αρχιτεκτονικά και λοιπά μέλη που εξετάζονται παρέχουν σημαντικές πληροφορίες για τα κτήρια, καθώς αποτελούν αναπόσπαστο τμήμα της κατασκευής τους, και επομένως για τις οικοδομικές φάσεις και τη χρονολόγησή τους. Επιπλέον προσφέρουν σημαντικές πληροφορίες για τη μνημειακή τοπογραφία της περιοχής, τις εμπορικές σχέσεις και την οικονομική ευρωστία της, και επιπλέον συμβάλλει στην πληρέστερη γνώση της καλλιτεχνικής κίνησης της περιοχής και τις επιρροές που αυτή δέχτηκε από μεγάλα καλλιτεχνικά κέντρα, όπως η Κωνσταντινούπολη, η Θεσσαλονίκη και η Ραβέννα. Το τρίτο μέρος αποτελεί έναν εκτενή κατάλογο στον οποίο περιλαμβάνονται κυρίως αρχιτεκτονικά μέλη διαφόρων τύπων. Θα πρέπει να σημειωθεί ότι ένα μεγάλο μέρος του υλικού είναι αδημοσίευτο και παρουσιάζεται στο παρόν πόνημα για πρώτη φορά.